Publicēts:
Latvijas Vēstnesis
, 167 (3325),
20.10.2005.; Latvijas Republikas
Saeimas un Ministru Kabineta
Ziņotājs, 21, 10.11.2005.
Izdevējs: 
Saeima
Veids: 
likums
Pieņemts: 
13.10.2005.
Stājas spēkā: 
21.10.2005.
Attēlotā redakcija:
 23.05.2018. - ...
Grozījumi:
26.04.2007. likums / LV, 76 (3652), 11.05.2007. / Stājas spēkā 25.05.2007.
18.12.2008. likums / LV, 202 (3986), 30.12.2008. / Stājas spēkā 31.12.2008.
Satversmes tiesas 20.12.2010. spriedums / LV, 202 (4394), 22.12.2010. / Stājas spēkā 22.12.2010.
13.10.2011. likums / LV, 167 (4565), 21.10.2011. / Stājas spēkā 04.11.2011.
15.12.2011. likums / LV, 204 (4602), 29.12.2011. / Stājas spēkā 30.12.2011.
28.04.2016. likums / LV, 91 (5663), 12.05.2016. / Stājas spēkā 26.05.2016.
19.04.2018. likums / LV, 90 (6176), 09.05.2018. / Stājas spēkā 23.05.2018.
Saeima ir pieņēmusi un Valsts
prezidents izsludina šādu likumu:
Aizturēto personu turēšanas kārtības likums
1.pants. Likuma darbības joma
(1) Likums nosaka saskaņā ar 
Kriminālprocesa likumu
 aizturēto personu (turpmāk — aizturētais) turēšanas kārtību
speciāli aprīkotās policijas telpās — īslaicīgās aizturēšanas vietā.
(2) Ievērojot šajā likumā noteikto kārtību un citos likumos noteiktos ierobežojumus, īslaicīgās aizturēšanas vietā, ja
nepieciešams, var ievietot administratīvi aizturētās un arestētās personas, kā arī apcietinātās un notiesātās personas
— procesuālo darbību veikšanai. Meklēšanā esošās apcietinātās personas un ar brīvības atņemšanu notiesātās
personas pēc aizturēšanas var ievietot īslaicīgās aizturēšanas vietā līdz to pārvietošanai uz izmeklēšanas cietumu vai
brīvības atņemšanas iestādi, bet ne ilgāk par septiņām darba dienām. Likumā noteiktajos gadījumos īslaicīgās
aizturēšanas vietā var ievietot personas, kuras aizturētas 
Imigrācijas likumā
 noteiktajā kārtībā, izņemot mazāk
aizsargātās personas.
(Ar grozījumiem, kas izdarīti ar 
28.04.2016
. likumu, kas stājas spēkā 
26.05.2016.
)
2.pants. Īslaicīgās aizturēšanas vieta
(1) Īslaicīgās aizturēšanas vieta ir Valsts policijā vai Drošības policijā izveidotas speciāli aprīkotas telpas, kurās
šajā likumā noteiktajā kārtībā tiek ievietotas un turētas aizturētās personas.
(2) Īslaicīgās aizturēšanas vietā iekārto:
1) slēgtas telpas aizturēto turēšanai (turpmāk — kamera);
2) procesuālo darbību veikšanas telpu (telpas);
3) mazgāšanās telpu;
4) tualetes telpu;
5) iežogotu laukumu ne mazāk kā 15 kvadrātmetru platībā aizturēto pastaigām svaigā gaisā;
1
/
7
6) gultas piederumu noliktavu;
7) aizturēto apskates telpu;
8) saimniecības telpu (telpas);
9) telpu (telpas) personām, kuras veic īslaicīgās aizturēšanas vietas diennakts apsardzību;
10) telpu biometrijas datu iegūšanai un iekļaušanai biometrijas datu apstrādes sistēmā, kā arī aizturētā un tā
sevišķo pazīmju fotografēšanai un kriminālistiskā raksturojuma sagatavošanai.
(3) Īslaicīgās aizturēšanas vietā veic videonovērošanu normatīvajos aktos noteiktajā kārtībā.
(4) 
Higiēnas prasības īslaicīgās aizturēšanas vietā
 nosaka Ministru kabinets.
(Ar grozījumiem, kas izdarīti ar 
28.04.2016
. likumu, kas stājas spēkā 
26.05.2016.
)
3.pants. Aizturētā ievietošana īslaicīgās aizturēšanas vietā
(1) Policijas amatpersona, pamatojoties uz 
Kriminālprocesa likumā
 noteiktajā kārtībā sastādītu aizturēšanas
protokolu, ievieto aizturēto īslaicīgās aizturēšanas vietā.
(2) Aizturētā ievietošanu īslaicīgās aizturēšanas vietā reģistrē, norādot:
1) aizturētā vārdu (vārdus) un uzvārdu;
2) aizturētā personas kodu vai dzimšanas gadu un datumu (ja aizturētajam nav piešķirts personas kods Latvijas
Republikā);
3) datumu un laiku, kad aizturētais ievietots īslaicīgās aizturēšanas vietā.
(3) Aizturēto viņam saprotamā valodā (ja nepieciešams, pieaicinot tulku) pret parakstu iepazīstina ar šajā likumā
paredzēto īslaicīgās aizturēšanas vietas iekšējo kārtību un glabāšanai kamerā atļauto priekšmetu sarakstu, kā arī
uzaicina nodot priekšmetus, kas nav iekļauti minētajā sarakstā. Kamerā ievietotajam aizturētajam nodrošina iespēju
jebkurā laikā iepazīties ar īslaicīgās aizturēšanas vietas iekšējo kārtību.
(4) Aizturēto brīdina, ka pret viņu var pielietot speciālos līdzekļus, ja viņš nepakļaujas vai pretojas policijas
amatpersonas likumīgajām prasībām vai ir pamats uzskatīt, ka aizturētais var bēgt vai nodarīt kaitējumu citiem
cilvēkiem vai sev.
(5) Pirms ievietošanas kamerā aizturēto pārmeklē tā paša dzimuma policijas amatpersona, pārbaudot pie aizturētā
esošos priekšmetus un vizuāli apskatot aizturēto, lai:
1) izņemtu priekšmetus, kurus var izmantot uzbrukumam policijas amatpersonām vai ar kuriem iespējams
nodarīt miesas bojājumus citiem cilvēkiem vai sev, vai kurus iespējams izmantot pašnāvības izdarīšanai;
2) izņemtu priekšmetus, kas nav iekļauti glabāšanai kamerā atļauto priekšmetu sarakstā;
3) konstatētu redzamus miesas bojājumus.
(6) Pārmeklēšanas rezultātus policijas amatpersona fiksē pārmeklēšanas aktā. Aizturētais paraksta minēto aktu
un saņem tā kopiju. Nodotās un izņemtās mantas uzglabā īslaicīgās aizturēšanas vietā.
(7) Pirms ievietošanas kamerā aizturēto iztaujā par veselības stāvokli un lūdz informēt par tādu slimību esamību,
kuru dēļ var tikt apdraudēta paša aizturētā dzīvība vai kuras var būt bīstamas citām personām, vai kuru dēļ jānodrošina
īpaši pasākumi aizturētajam. Aizturētā sūdzības par veselības stāvokli fiksē atsevišķā žurnālā.
(8) Pirms ievietošanas kamerā policijas amatpersona veic aizturētā un tā sevišķo pazīmju fotografēšanu un
sagatavo kriminālistisko raksturojumu.
2
/
7
(9) Ziņas par aizturētajiem, aizturēto un to sevišķo pazīmju fotoattēlus, kā arī aizturēto kriminālistiskos
raksturojumus policijas amatpersona reģistrē Integrētajā iekšlietu informācijas sistēmā. Iegūstamos fotoattēlus un tiem
izvirzītās obligātās tehniskās prasības, kā arī Integrētajā iekšlietu informācijas sistēmā iekļaujamo ziņu apjomu,
iekļaušanas un dzēšanas kārtību, glabāšanas termiņus un institūcijas, kurām piešķirama piekļuve minētajā
informācijas sistēmā iekļautajām ziņām, nosaka Ministru kabinets.
(Ar grozījumiem, kas izdarīti ar 
15.12.2011
. likumu, kas stājas spēkā 
30.12.2011.
)
4.pants. Aizturētā izvietošana īslaicīgās aizturēšanas vietā
(1) Aizturēto īslaicīgās aizturēšanas vietā ievieto kamerā.
(2) Aizturētos vīriešus un sievietes izvieto atsevišķi.
(3) Nepilngadīgos aizturētos un pilngadīgos aizturētos izvieto atsevišķi.
(4) Aizturētos izvieto atsevišķi no apcietinātajiem un notiesātajiem.
(5) Administratīvi aizturētos un arestētos izvieto atsevišķi no aizturētajiem, apcietinātajiem un notiesātajiem.
(5
1
) Personas, kuras aizturētas 
Imigrācijas likumā
 noteiktajā kārtībā, izmitina atsevišķi no kriminālprocesuālā
kārtībā aizturētām, apcietinātām un notiesātām personām.
(6) Par vienu un to pašu noziedzīgu nodarījumu aizturētos un apcietinātos pēc procesa virzītāja norādījuma izvieto
atsevišķi.
(7) Aizturētās valsts amatpersonas un tiesībaizsardzības institūciju darbiniekus izvieto atsevišķi.
(Ar grozījumiem, kas izdarīti ar 
28.04.2016
. likumu, kas stājas spēkā 
26.05.2016.
)
5.pants. Īslaicīgās aizturēšanas vietas iekšējā kārtība
(1) Īslaicīgās aizturēšanas vietā tiek nodrošināta:
1) īslaicīgās aizturēšanas vietā esošo personu pastāvīga uzraudzība, novērošana un apsardzība;
2) īslaicīgās aizturēšanas vietu apmeklējošo personu reģistrācija un pārbaude;
3) aizturētajam atnesto priekšmetu pārbaude.
(2) Īslaicīgās aizturēšanas vietā ir aizliegts:
1) ienest un izmantot sakaru līdzekļus, jebkura veida audiotehniku, fototehniku, videotehniku un datortehniku,
ieročus un citus priekšmetus, ar kuriem iespējams nodarīt miesas bojājumus. Izņēmums ir neatliekamās
medicīniskās palīdzības un avārijas dienestu darbiniekiem profesionālo pienākumu veikšanai nepieciešamais
aprīkojums;
2) ienest un lietot zāles (izņemot medikamentus, ko noteikusi ārstniecības persona);
3) ienest un lietot alkoholiskos dzērienus, toksiskās, narkotiskās, psihotropās vielas vai citas apreibinošas
vielas.
(3) Aizturētajam ir aizliegts:
1) sazināties ar citās kamerās ievietotajām personām;
2) trokšņot, izvairīties no policijas amatpersonu likumīgo prasību izpildes vai atteikties tās izpildīt;
3) veikt darbības, kas apgrūtina kamerās turēto personu novērošanu;
4) bojāt īslaicīgās aizturēšanas vietas telpas un aprīkojumu;
3
/
7
5) glabāt priekšmetus, kas nav iekļauti glabāšanai kamerā atļauto priekšmetu sarakstā;
6) lietot alkoholiskos dzērienus, toksiskās, narkotiskās, psihotropās vielas vai citas apreibinošas vielas;
7) bez īslaicīgās aizturēšanas vietas darbinieka atļaujas mainīt guļamvietu;
8) smēķēt;
9) atteikties no 
3.panta
 astotajā daļā noteiktās fotografēšanas.
(4) Īslaicīgās aizturēšanas vietu drīkst apmeklēt:
1) 
Kriminālprocesa likumā
 paredzētās personas procesuālo darbību veikšanai;
1
1
) 
Kriminālprocesa likumā
 noteiktie nepilngadīgā aizturētā tuvinieki;
2) valsts un starptautisko cilvēktiesību aizsardzības institūciju pārstāvji;
3) neatliekamās medicīniskās palīdzības un avārijas dienestu darbinieki;
4) diplomātiskās vai konsulārās pārstāvniecības pārstāvji.
(5) Neatliekamās medicīniskās palīdzības un avārijas dienestu darbinieki īslaicīgās aizturēšanas vietu apmeklē
policijas amatpersonu pavadībā.
(6) Valsts un starptautisko cilvēktiesību aizsardzības institūciju pārstāvji, izņemot tiesībsargu un personu, kas
pārstāv Eiropas Komiteju spīdzināšanas un necilvēcīgas vai pazemojošas rīcības vai soda novēršanai, par īslaicīgās
aizturēšanas vietu apmeklējumu iepriekš informē attiecīgās policijas struktūrvienības vadību.
(6
1
) Tiem īslaicīgās aizturēšanas vietā ievietotajiem ārvalstniekiem, kuri aizturēti, apcietināti vai notiesāti
kriminālprocesuālā kārtībā, ir tiesības vienatnē bez ierobežojumiem tikties ar savas valsts diplomātiskās vai konsulārās
pārstāvniecības pārstāvi. Diplomātiskās vai konsulārās pārstāvniecības pārstāvis par īslaicīgās aizturēšanas vietas
apmeklējumu iepriekš informē attiecīgās policijas struktūrvienības vadību.
(6
2
) Nepilngadīgajam aizturētajam īslaicīgās aizturēšanas vietā ir tiesības uz vienu stundu ilgu satikšanos vienatnē
ar ne vairāk kā diviem tuviniekiem, ja tas netraucē kriminālprocesa mērķa sasniegšanu. Tuvinieki satikšanos iepriekš
saskaņo ar procesa virzītāju.
(7) Personām, kuras īslaicīgās aizturēšanas vietā nonāk saskarsmē ar aizturētajiem, ir pienākums nodot glabāšanā
šā panta otrajā daļā minētos priekšmetus (izņemot profesionālo pienākumu veikšanai nepieciešamos priekšmetus).
(8) Lai nodrošinātu šajā likumā paredzēto prasību izpildi, policijas darbiniekam īslaicīgās aizturēšanas vietā ir
tiesības jebkurā laikā veikt kameru, aizturētā un viņa personīgo mantu pārmeklēšanu.
(9) Glabāšanai kamerā atļauto priekšmetu sarakstu nosaka Ministru kabinets.
(10) Policijas darbinieks īslaicīgās aizturēšanas vietā kontrolē apcietināto un notiesāto personu saraksti, attiecīgi
ievērojot 
Apcietinājumā turēšanas kārtības likumā
 un 
Latvijas Sodu izpildes kodeksā
 noteiktos korespondences
kontroles nosacījumus.
(Ar grozījumiem, kas izdarīti ar 
26.04.2007.
, 
13.10.2011.
, 
15.12.2011.
, 
28.04.2016.
 un 
19.04.2018
. likumu, kas
stājas spēkā 
23.05.2018.
)
6.pants. Aizturētā izvešana no īslaicīgās aizturēšanas vietas
(1) Aizturēto apsardzes pavadībā var izvest no īslaicīgās aizturēšanas vietas, lai:
1) saskaņā ar procesa virzītāja pieprasījumu veiktu procesuālās darbības;
2) sniegtu medicīnisko palīdzību.
4
/
7
(2) Kamēr aizturētais atrodas ārpus īslaicīgās aizturēšanas vietas, viņam piemēro šā likuma 
5.panta
 pirmajā, otrajā
un trešajā daļā paredzētās īslaicīgās aizturēšanas vietas iekšējās kārtības prasības.
7.pants. Aizturētā sadzīves apstākļi
(1) Aizturētā uztura, mazgāšanas un personīgās higiēnas līdzekļu nodrošinājuma normas nosaka Ministru
kabinets.
(2) Aizturētais trīs reizes dienā saņem ēdienu (no tām vienu reizi — siltu), kā arī jebkurā laikā — dzeramo ūdeni.
(3) Kameras platība nedrīkst būt mazāka par:
1) 4 kvadrātmetriem — vienvietīgā kamerā;
2) 7 kvadrātmetriem — divvietīgā kamerā;
3) 10 kvadrātmetriem — trīsvietīgā kamerā;
4) 12 kvadrātmetriem — četrvietīgā kamerā;
5) 15 kvadrātmetriem — piecvietīgā kamerā.
(4) Katram aizturētajam nodrošina:
1) atsevišķu guļamvietu;
2) gultas piederumus (matraci un segu).
(5) Kamerā ierīko:
1) ūdensvadam pieslēgtu sanitāro mezglu, kas no pārējās telpas ir norobežots ar konstrukciju, kura nodrošina,
ka aizturētais sanitārā mezgla apmeklēšanas laikā ir aizklāts citu personu skatam tādā mērā, lai garantētu viņa
privātuma aizsardzību;
2) pie grīdas piestiprinātu solu;
3) pie sienas piestiprinātu plauktiņu;
4) ja tā atrodas ārpus policijas amatpersonas redzesloka, — signālpogu policijas amatpersonas izsaukšanai.
(6) Kamerā nodrošina dabisko apgaismojumu, bet tumšajā diennakts laikā — mākslīgo apgaismojumu, gaisa
temperatūru, kas nav zemāka par 18°C, un ventilāciju.
(7) Ja aizturētais īslaicīgās aizturēšanas vietā atrodas ilgāk par 24 stundām, viņam ir tiesības uz vismaz vienu
stundu ilgu pastaigu svaigā gaisā.
(Ar grozījumiem, kas izdarīti ar 
13.10.2011.
 un 
28.04.2016
. likumu, kas stājas spēkā 
26.05.2016.
)
8.pants. Sadzīves apstākļi nepilngadīgajiem
(1) Nepilngadīgajiem aizturētajiem ir visas šajā likumā un citos normatīvajos aktos noteiktās tiesības un pienākumi.
(2) 
(Izslēgta ar 
28.04.2016
. likumu)
(Ar grozījumiem, kas izdarīti ar 
28.04.2016
. likumu, kas stājas spēkā 
26.05.2016.
)
9.pants. Aizturētā veselības aprūpe
(1) Aizturētajam ir garantēta šāda veselības aprūpe par valsts budžeta līdzekļiem:
5
/
7
1) neatliekamā medicīniskā palīdzība, kā arī palīdzība traumu, akūtu saslimšanu vai hronisku slimību
saasinājuma gadījumos un to ārstēšanai nepieciešamie līdzekļi;
2) pretepidēmijas pasākumi, lai nepieļautu infekciju izplatību īslaicīgās aizturēšanas vietā.
(2) Šā panta pirmajā daļā minēto veselības aprūpi aizturētais saņem tajā laikā un vietā, kad un kur tā ir
nepieciešama un kad un kur to ir iespējams sniegt:
1) īslaicīgās aizturēšanas vietā;
2) ārstniecības iestādē, uz kuru aizturēto nogādā policijas amatpersonas vai transportē neatliekamās
medicīniskās palīdzības brigāde policijas amatpersonu pavadībā (ja attiecīgo veselības aprūpi nav iespējams
sniegt īslaicīgās aizturēšanas vietā).
(2
1
) Šā panta pirmajā daļā minēto veselības aprūpi nepilngadīgajam veic pēc procesa virzītāja vai policijas
amatpersonas iniciatīvas, īpaši gadījumos, kad to nosaka konkrētas, ar veselību saistītas norādes, vai pēc
nepilngadīgā aizturētā, viņa pārstāvja, aizstāvja vai jebkuras citas personas pieprasījuma.
(3) Policijas amatpersonas nodrošina aizturētā apsardzību un ārstniecības personu drošību. Policijas amatpersonai
vai procesa virzītājam kriminālprocesa mērķa sasniegšanai ir tiesības pieprasīt izrakstu par šā panta pirmajā vai
2.
1
 daļā minētās veselības aprūpes veikšanu un aizturētā veselības stāvokli. Izrakstā norāda, vai aizturētais var
atrasties īslaicīgās aizturēšanas vietā un piedalīties turpmākajās procesuālajās darbībās vai nepieciešams turpināt
ārstēšanu ārstniecības iestādē. Izrakstu pievieno krimināllietas materiāliem. Izrakstu glabā un ar to var iepazīties
saskaņā ar 
Kriminālprocesa likumā
 noteikto kārtību.
(4) Papildus šā panta pirmajā daļā minētajiem veselības aprūpes pakalpojumiem aizturētajam ar procesa virzītāja
atļauju ir tiesības pieaicināt sertificētu ārstu speciālistu konsultācijas sniegšanai. Izdevumus par minētā speciālista
konsultāciju īslaicīgās aizturēšanas vietā sedz aizturētais vai viņa tuvinieki.
(Ar grozījumiem, kas izdarīti ar 
19.04.2018
. likumu, kas stājas spēkā 
23.05.2018.
)
10.pants. Aizturētā atbrīvošana no īslaicīgās aizturēšanas vietas
(1) Aizturēto nekavējoties atbrīvo, ja:
1) saņemts procesa virzītāja lēmums par aizturētā atbrīvošanu no īslaicīgās aizturēšanas vietas;
2) beidzies 
Kriminālprocesa likumā
 noteiktais aizturēšanas termiņš un aizturētajam nav piemērots drošības
līdzeklis — apcietinājums.
(2) Atbrīvojamo personu pārmeklē, pret parakstu izsniedz mantas, kas personai tika izņemtas, to ievietojot
īslaicīgās aizturēšanas vietā, kā arī aizturēšanas protokola kopiju, kurā amatpersona norāda atbrīvošanas pamatu,
datumu un laiku.
Pārejas noteikumi
1. 
(Atzīts par spēku zaudējušu no 
01.01.2012.
 ar Satversmes tiesas 
20.12.2010.
 spriedumu)
2. Ministru kabinets līdz 2005.gada 31.decembrim izdod šā likuma 
5.panta
 devītajā daļā un 
7.panta
 pirmajā daļā
minētos noteikumus.
3. Līdz šā likuma 
7.panta
 pirmajā daļā minēto Ministru kabineta noteikumu spēkā stāšanās dienai, bet ne ilgāk kā
līdz 2005.gada 31.decembrim attiecībā uz aizturētajiem piemēro Ministru kabineta 2002.gada 6.augusta noteikumus
Nr.339 "
Noteikumi par apcietināto, administratīvi arestēto un administratīvi aizturēto personu uztura, mazgāšanas
līdzekļu un personīgās higiēnas līdzekļu normām
".
6
/
7
© Oficiālais izdevējs "Latvijas Vēstnesis"
Likumā iekļautas tiesību normas, kas izriet no: 
1) Eiropas Parlamenta un Padomes 2013. gada 22. oktobra direktīvas 
2013/48/ES
 par tiesībām uz advokāta palīdzību
kriminālprocesā un Eiropas apcietināšanas ordera procesā, par tiesībām uz to, ka pēc brīvības atņemšanas informē
trešo personu, un par tiesībām, kamēr atņemta brīvība, sazināties ar trešām personām un konsulārajām iestādēm;
2) Eiropas Parlamenta un Padomes 2016. gada 11. maija direktīvas (ES) 
2016/800
 par procesuālajām garantijām
bērniem, kuri ir aizdomās turētie vai apsūdzētie kriminālprocesā.
Likums stājas spēkā nākamajā dienā pēc tā izsludināšanas. 
Likums Saeimā pieņemts 2005.gada 13.oktobrī.
Valsts prezidente V.Vīķe-Freiberga
Rīgā 2005.gada 20.oktobrī
4. Ministru kabinets līdz 2016.gada 1.oktobrim izdod šā likuma 
2.panta
 ceturtajā daļā minētos noteikumus.
(
28.04.2016
. likuma redakcijā, kas stājas spēkā 
26.05.2016.
)
Informatīva atsauce uz Eiropas Savienības direktīvām
(
19.04.2018
. likuma redakcijā, kas stājas spēkā 
23.05.2018.
)
7
/
7